มีอาการเวลาจ้องโทรศัพน์และคุยโทรศัพน์ จะมึนหัวมากพร้อมกับปวดเบ้าตา ต้องนั่งหลับตาหรือนอนพักถึงจะดีขึ้น เกี่ยวกับสัญญาณโทรศัพน์หรือเปล่าครับ
สวัสดีค่ะ อาการปวดศีรษะ ปวดเบ้าตาดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา จากอาการเข้าได้กับภาวะนี้มากที่สุด-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ลดการเล่นมือถือสัญญาณโทรศัพท์ไม่ได้มีผลต่อสุขภาพโดยตรง แต่ถ้าเกิดใช้ติดต่อกันนานๆ หรือจ้องอยู่ทั้งวัน ทำให้มีอาการปวดหัวจากกล้ามเนื้อที่ตีงตัวได้สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์